Diari Oficial de la Generalitat Valenciana


Sumari del DOGV 9767, del 16-01-2024 (2024/138)

Extracte de la Resolució de 17 de novembre de 2023, del Vicerectorat de Cultura i Societat de la Universitat de València, per la qual es convoca el I premi al millor Treball Fi de Màster o Treball Final de Grau sobre l'obra i trajectòria de la pintora Antonia Mir.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9767

Data del DOGV
:   16-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/138


Data del document
:   05-12-2023

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * Universitat de València

Extracte de la Resolució de 17 de novembre de 2023, del Vicerectorat de Cultura i Societat de la Universitat de València, per la qual es convoca el I premi al millor Treball Fi de Màster o Treball Final de Grau sobre l'obra i trajectòria de la pintora Antonia Mir. [2024/138]  
BDNS (identif.): 737921.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/737921).  
  
Primer. Beneficiaris  
A estudiants de la Universitat de València que hagen fet i aprovat el Treball Final de Màster o Treball Final de Grau durant els cursos acadèmics, 2019-2020, 2020-2021, 2021-2022 i 2022-2023, i que es presenten a aquest premi.  
Els treballs fi de màster versaran sobre aspectes relacionats amb l'estudi i la difusió la figura i l'obra de la pintora Antonia Mir.  
  
Segon. Objecte  
L'objecte d'aquesta convocatòria és el de promoure l'interès per la figura i l'obra de la pintora Antonia Mir i divulgació en el context universitari i en la societat en general.  
Per fer-ho es premiarà el millor Treball de Final de Màster o Treball Final de Grau realitzat per estudiants de la Universitat de València que hagen fet i aprovat aquests treballs sobre les matèries citades en els cursos acadèmics 2019-2020, 2020-2021, 2021-2022 i 2022-2023, i que es presenten a aquest premi.  
  
Tercer. Bases reguladores  
La convocatòria està publicada en la url:   
https://links.uv.es/xHJh06o  
  
Quarta. Quantia  
El premi està dotat amb una quantitat de diners per al millor treball de 1.500 € (menys la retenció que corresponga de l'IRPF).  
El premi serà indivisible i es podrà declarar desert.  
La quantitat dinerària abonada estarà subjecta a les retencions legalment establertes, d'acord amb la legislació fiscal vigent.  
  
Cinqué. Termini de presentació de sol·licituds  
El termini de presentació de les sol·licituds comença a partir de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i finalitzarà transcorreguts vint dies hàbils des d'aquesta publicació.  
  
Sisé. Altres dades  
Les sol·licituds es presentaran en els formularis que estan disponibles en la web https://webges.uv.es/uvEntreuWeb/menu.jsp'idtramite=PERS2UNIT&idgrupo=6413, que s'hauran d'emplenar mitjançant l'aplicació ENTREU (entorn de tramitació electrònica de la Universitat de València), amb l'usuari i la contrasenya de la Universitat de València.  
La sol·licitud haurà de ser acompanyada de la següent documentació:  
a) Un PDF que contindrà el treball. El nom de l'arxiu serà el títol o lema del treball, que figurarà en la primera pàgina (exemple: títoldeltfm.pdf). No portarà cap classe de signatura o identificació.  
b) Un PDF del DNI, passaport o document oficial equivalent del sol·licitant.  
c) Declaració responsable, segons el model normalitzat proporcionat pel Servei Universitari de Cultura, en el qual s'acredite el compliment de les obligacions tributàries i de la Seguretat Social i el fet de no estar en cap de les circumstàncies que recullen els articles 13.2 i 13.3 de la llei 38/2003 general de subvencions.  
  
València, 5 de desembre de 2023. La rectora, p. d. (DOGV 30.05.2022), la vicerectora de Cultura i Societat: Ester Alba Pagán.